 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ ደቡብ ኣፍሪቃ ሓድሽን ተሪርን ስጉምቲ ኣዊጃ 29 ታሕሳስ 2020 ምንጪ ስእሊ, EPA ፕረዚደንት ደቡብ ኣፍሪቃ ስሪል ራማፎዛ ብሰንኪ እቲ ኣብታ ሃገር ዝረአ ዘሎ ቅልጡፍ ምልባዕ ለበዳ ኮሮናይረስን ተሪር እገዳታት ዕጽዋ ኣዊጁ ብመሰረት እዚ ሓዲሽ ሕጊ ኣብ ውሽጢ ገዛ ይኹን ካብ ገዛ ወጻኢ ምትእኽኻብ ኩልኩል ኮይኑ ካብ ሰዓት ትሽዓተ ምሸት ክሳብ ሰዓት ሽዱሽተ ናይ ንገሆ ሰዓታት እቶ እቶ ተኣዊጁ ኣሎ ዝኾነ ኣልኮላዊ መስተ ከይሽየጥውን ኣብዚ ሓዲሽ ወጺኡ ዘሎ ተሪር ሕጊ ተገሊጹ ፕረዚደንት ስሪል ራማፎዛ ደቡብ ኣፍሪቃ ብሰንኪ እዚ ለበዳ ኣብ ሓደገኛ መድረኽ ከምዘላ ብምግላጽ ተሪር ስጉምቲ ምውሳድ ግዚኡ እዩ ኢሉ ሰብ መዚ ጥዕና ደቡብ ኣፍሪቃ ኣብ ዝሓለፈ መዓልታት ኣብታ ሃገር ብቅልጡፍ ዝላባዕ ሓዲሽ ዓይነት ኮሮናይረስ ከምዝረኸቡ ምሕባሮም ዝዝከር እዩ ኣብ ደቡብ ኣፍሪቃ ዝርከባ ሆስፒታላትን ማእከላት ጥዕናን ብሰንኪ ብዝሒ ሕሙማት ኮሮናቫይረስ ዓቕለን ጸቢብወን ይርከብ ኮቪድ 19 ኤርትራ ነቲ ዝጸንሐ ኣዋጃት ዕጽዋ ዘትርር ሕጋጋት ኣውጺኣ ሕብረት ዓለም ንመኸተን ምውጋድን ለበዳ ኮቪድ 19 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ ፕረዚደንት ስሪል ራማፎዛ ኣብቲ ብቴሌቪዥን ዝሃቦ መግለጺ እቲ 501.V2 ዝተሰመየ ሓዲሽ ዓይነት ኮሮናቫይረስ ኣብ ደቡብ ኣፍሪቃ ምህላዉ ብምግላጽ ቁጽሪ ብኮሮናቫይረስ ዝተለኸፉ ልዕሊ ሓደ ሚልዮን ምብጽሑ ከቢድ ደወል መጠንቐቕታ እዩ ኢሉ እቲ ፕረዚደንት እዚ ተሪር ናይ ምንቅስቓስ እገዳታት ካብ ሎሚ ጀሚሩ ብውሕዱ ክሳብ 15 ጥሪ 2021 ክጸንሕ ምዃኑ ገሊጹ ብመሰረት እዚ ሓዲሽ ሕጊ ብዘይ መሸፈኒ ኣፍን ኣፍንጫን ዝተረኽበ ሰብ ብገንዘብን ክሳብ ማእሰርቲ ዝበጽሕ መቅጻዕትን ተወሲንዎሎ ምንጪ ስእሊ, Getty Images ደቡብ ኣፍሪቃ ካብ ሃገራት ኣፍሪቃ እታ ዝበዝሐ ቁጽሪ መልከፍቲ ዘመዝገብት ሃገር ደቡብ ኣፍሪቃ ካብ ሃገራት ኣፍሪቃ እታ ናይ መጀመርታ ልዕሊ ሓደ ሚልዮን ብኮሮናቫይረስ ዝተለኸፉ ሰባት ዘለዉዋ ሃገር ኮይናላ ሰብ መዚ ደቡብ ኣፍሪቃ ሓዲሽን ብቅልጡፍ ዝላባዕን ዓይነት ኮሮናቫይረስ ኣብታ ሃገር ከምዝተረኸበ ኣብ ዝተሓበርሉ እዩ እቲ ቁጽሪ ብኮሮናቫይረስ ናይ ዝተለኸፉ ሰባት ልዕሊ ሓደ ሚልዮን ከምዝበጽሐ ዝሕበር ዘሎ ኣብታ ሃገር ዝርከባ ሆስፒታላትን መደበራት ጥዕናን ብሕሙማት ኮሮናቫይረስ ስለዝመልኣ ብርቱዕ ሻቕሎት ፈጢሩ ይርከብ ሚኒሰትር ጥዕና ደቡብ ኣፍሪቃ ዝወሊ ምክሂዘ ብሰንበት ኣብ ዝሃቦ መግለጺ ኣብ ወርሒ መጋቢት እቲ ኮሮናቫይረስ ካብ ዝተረኣየሉ እዋን ክሳብ ሎሚ ኣብታ ሃገር 1,004,413 ሰባት ብኮሮናቫይረስ ከምዝተለኸፉን ካብዚኦም እቶም 26,735 ከምዝሞቱን ሓቢሩ ደቡብ ኣፍሪቃ ኣብ ዝሓለፈ ሰሙን ኣብ ሓደ መዓልቲ ብማእከላይ ገምጋም 11,700 ሓዲሽ መልከፍቲ ተመዝግብ ብምንባራ ምስ ናይ ቅድሚኡ ዝነበረ ሰሙን ብምንጽጻር ብ39 ሚእታዊት ወሰኽ ኣርእያ ካብዚ ብተወሳኺ ኣብ ሮቡዕ ሓሙስን ዓርብን ከኣ ብማእከላይ ገምጋም መዓልታዊ 14000 ሓዲሽ መልከፍቲ ተመዝግብ ነይራ እዚ 501.V2 ተባሂሉ ዝጽዋዕ ሓዲሽ ዓይነት ኮሮናቫይረስ ኣብታ ሃገር ነቲ ብዝሒ መልከፍቲ ኣነሃሂርዎ ክኸውን ከምዝኽእልዩ ዝግመት ቅድሚ ሰሙን ዓባይ ብርጣንያ ካብዚ ሓዲሽ ዓይነት ኮሮናቫይረስ ብምስጋእ ካብን ናብን ደቡብ ኣፍሪቃ ዝግበር በረራታት ደው ኣቢላቶ እያ ኮሮናቫይረስ ከተስተብህለሎም ዝግባእ ምልክታት ሃገራት ሕብረት ኣውሮጳ ሰፊሕ ህዝባዊ ክታበት ኮሮናቫይረስ ጀሚረን ኢትዮጵያ ክታበት ኮቪድ-19 በየናይ መገዲ እያ ክትረክብ? 